b'\n_START_ARTICLE_\nGuo \xc5\xa0oud\xc5\xbeing\n_START_SECTION_\n\xc5\xbdivljenje in delo\n_START_PARAGRAPH_\nLeta 1251 je Guo \xc5\xa0oud\xc5\xbeing kot vladni in\xc5\xbeenir, strokovnjak za hidravliko popravljal most prek reke Dahuokvan v svoji rojstni provinci Hebei._NEWLINE_Med letoma 1276 in 1279 je zgradil in ustanovil Observatorij Gao\xc4\x8deng jugovzhodno od Dengfenga v pokrajini Henan._NEWLINE_Observatorij Gao\xc4\x8deng je najstarej\xc5\xa1i svoje vrste na Kitajskem in tudi edini ohranjen od sedemindvajsetih, kolikor naj bi jih v tistem obdobju zgradili. V njem so vsako leto dolo\xc4\x8devali \xc4\x8das enakono\xc4\x8dja. Ocenili so dol\xc5\xbeino leta na 365,2425 dni, pribli\xc5\xbeno 300 let prej preden so v Evropi razvili in leta 1582 sprejeli gregorijanski koledar._NEWLINE_Izbolj\xc5\xa1al je tedanji standardni kitajski merilni in\xc5\xa1trument, ekvatorsko armilarno sfero in ga poenostavil v novo opazovalno orodje, imenovano ekvatorialni torkvet. Podoben in\xc5\xa1trument, so uporabljali kasnej\xc5\xa1i evropski astronomi._NEWLINE_Izdelal je izbolj\xc5\xa1ano metodo interpolacije.\n_START_SECTION_\nPoimenovanja\n_START_PARAGRAPH_\nPo njem se imenuje asteroid glavnega pasu 2012 Guo \xc5\xa0oud\xc5\xbeing (2012 Guo Shou-Jing).'